Íslensk kona sett nýtt heimsmet í fallhlífarstökki . Íslensk kona , Þórhildur Valsdóttir er ein 60 kvenna úr liðinu „ Women on Wings , ( e. Konur á vængjum ) sem settu nýtt heimsmet í hópfallhlífarstökki í Úkraínu á dögunum . Þær stukku samtímis úr tveimur flugvélum í 18.000 feta hæð og mynduðu þrenns konar mynstur í frjálsu falli . Aldrei áður hefur svo stór kvennahópur afrekað slíkt stökk . Þórhildur hefur stundað fallhlífarstökk síðan 1993 og var um tíma hluti af norska kvennalandsliðinu . Þetta er ekki í fyrsta sinn sem hún á þátt í að setja heimsmet . „ Ég var valin í „ open class “ - liðið 2003 og hoppaði þá með strákunum . Árið 2006 tók það lið þátt í heimsmeti í Taílandi , alls 400 stökkvarar , “ segir hún .